CELEX: 62008TN0008
Language: da
Date: 2008-01-02 00:00:00
Title: Sag T-8/08: Sag anlagt den 2. januar 2008 — Piccoli mod KHIM (gengivelse af en muslingeskal)

8.3.2008   
            
            
               DA
            
            
               Den Europæiske Unions Tidende
            
            
               C 64/57
            
         Sag anlagt den 2. januar 2008 — Piccoli mod KHIM (gengivelse af en muslingeskal)
   (Sag T-8/08)
   (2008/C 64/91)
   Stævningen er affattet på italiensk
   Parter
   
      Sagsøger: G.M. Piccoli Srl (Alzano Lombardo, Italien) (ved avvocato S. Giudici)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelsen truffet den 28. september 2007 af Første Appelkammer ved Kontoret for Harmonisering i det Indre Marked (Varemærker og Design), meddelt den 23. oktober 2007, om at tillade registreringen af de tredimensionale EF-varemærke nr. 4522892, der består af den stiliserede form af en muslingeskal (kammusling), til også at betegne »boller fyldt med creme, syltetøj, chokolade og honning«, annulleres eller ændres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det EF-varemærke, der søges registreret: Tredimensionalt varemærke, der forestiller en muslingeskal set fra fire forskellige vinkler (registreringsansøgning nr. 4.522.892 for varer i klasse 30).
   
      Undersøgerens afgørelse: Afslag på registreringsansøgningen for så vidt angik »næringsmidler af korn, konditorivarer, konfekturevarer og iscreme«.
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 4 og artikel 7, stk. 1, litra e), i forordning (EF) nr. 40/94 om EF-varemærker samt en urigtig fortolkning af visse bestemmelser i direktiv 89/104/EØF om indbyrdes tilnærmelse af medlemsstaternes lovgivning om varemærker. Det anføres i denne henseende, at det såvel i direktivets artikel 2 som i forordningens artikel 4 udtrykkeligt og klart er anerkendt, at ikke alene varens indpakning, men også selve varens form kan have fornødent særpræg i sig selv.